ถ้าประจำเดือนไม่มาจะเป็นอะไรไหมค่ะหนูอายุ13อะค่ะ
สวัสดีค่ะ หากประจำเดือนเคยมาแล้ว แล้วต่อมาได้ขาดหายไป หากได้มีเพศสัมพันธ์ไปแล้ว ก็ควรตรวจหาการตั้งครรภ์ดูด้วย หากตรวจไม่พบการตั้งครรภ์ หรือไม่ได้มีเพศสัมพันธ์ ส่วนใหญ่ก็เกิดจากการทำงานผลิตฮอร์โมนของรังไข่ที่ยังไม่ปกติ แนะนำควรรอประจำเดือนไปก่อน ประจำเดือนก็น่าจะมาในที่สุดค่ะแต่หากยังไม่เคยมีประจำเดือนมาซักครั้งในชีวิต และยังอายุเพียง 13 ปี ถือว่ายังไม่ผิดปกติ โดยหากเริ่มมีพัฒนาการทางเพศแล้ว เช่น เต้านมเริ่มขยายขึ้น มีขนหัวหน่าว สะโพกขยายขึ้น เริ่มมีเอว เริ่มมีสิวขึ้นตามใบหน้า เป็นต้น ก็ถือว่าเป็นปกติดีค่ะ แนะนำควรรอให้ถุงอายุ 15 ปีก่อน หากประจำเดือนยังไม่มา จะถือว่ามีภาวะขาดประจำเดือนปฐมภูมิ (primary amenorrhea) ซึ่งจำเป็นต้องไปพบแพทย์เพื่อหาสาเหตุค่ะ หรือหากยังไม่มีพัฒนาการทางเพศต่างๆ ก็ควรไปพบแพทย์เพื่อหาสาเหตุเช่นกันค่ะ